Мирослав Зикмунд

**Мирослав Зикмунд** — чешскый писатель вандровник, филмарь, фотограф, новинарь.

## Биография
Родив ся 14. фебруара 1919 в Плзню, Чехословакия. Отець му быв машиниста локомотивы, а мати домогаздыня. Од матери научив ся систематичности и терпезливости, котры му пак придали ся в его путованях по свѣтѣ.
Первой своей вандровкы подъяв ся уже яко 16-рочный, коли зоз рок молодшым братом походив Подкарпатску Русь. В року 1938 абсолвовав реалну гимназию в Плзню и зачав ся учити на Высокой школѣ торговли в Празѣ де ся спознав з Йиржим Ганзелком. Обое выбрали фах заграничной торговлѣ, котрый давав перспективу путовати по свѣтѣ. Але под нѣмецков окупациев вшиткы высокы школы были закрыты и закончити штудии годен быв аж в року 1946. По штудиях обое пошли працовати до автомобилкы *Tatra*, а удало ся им наговорити дирекцию, жебы им дали авто, а будуть путовати по свѣтѣ и робити рекламу.

В роках 1947–1950 перешли з автом *Tatra&nbsp;87* Африку, а пак Южну Америку. Путованя было успѣшне, чехословацке радио одвысылало з него над 700 репортажи, нафотографовали и накрутили филмы, написали даколько книг.

Уже з репутациев славной двойкы вандровникох достали два авта *Tatra&nbsp;805*, а тыж  поповнѣня екипы инженером-конштруктером (О.&nbsp;Халупа) и медиком (Р.&nbsp;Вит) и по круглых 12 роках, 22. апрѣля 1959 побрали ся в путованя по Азии, через Близкый Восток, Индию, Цейлон, Японию, а вернули ся 11. новембра 1964, перейшовши СССР од Находкы до Чопа через векшину совѣтскых републик. Найсѣвернѣйша точка их пути быв порт Тикси на Сѣверном ледовом океанѣ.

Их репортаж з Японии указав, же много што з техникы и организации там фунгуе лѣпше неж в Чехословакии, а то было барз тяжко, але мусай вызнати комунистичной владѣ. При путованю через СССР их славностно стрѣтили в Находцѣ и зробили им пышну гостину, а чекали од них, же тота «показуха» буде основов их репортажи, де опишуть высокый благобыт в СССР. Але они зафиксовали правду, в том и факт, же в яри и в осени их авта мусѣли путовати желѣзницьов, бо дорогы были непроѣздны. Зикмунд и Ганзелка трафили в немилость од самого Леонида Брежнева, а одтеперь не могли объявляти свои репортажи и книгы.  Перемѣна настала аж по року 1989 и пак годны были в 1990-х роках путовати по Австралии и Новому Зеланду.  

## Честованя 100-роча
Мирослав Зикмунд жив в Злинѣ, а е там и музей Ганзелкы и Зикмунда. В штатистицѣ того музея зазначено, же перевандровали 107 держав, написали о том 18 книг, котры мали 143 выданя в 11 языках, а тыж вытворили 147 репортажных и 4 повнометражны филмы.

О сторочу  Мирослава Зикмунда режисер Петр Горки накрутив повнометражный филм. В том филму природно поставать звѣданя якый быв тогочасный свѣт в поровнаню з днешным. 

Ку 100-рочу уродин Мирослава Зикмунда Чехословацка пошта выпустила памятну поштову знамку на честь двойкы вандровникох *[[Йиржи Ганзелка|Ганзелка]] и Зикмунд*.

Мирослав Зикмунд умер в пражской болници 1. децембра 2021 на 103. року свого живота.

## См. тыж
* (10173) Ганзелказикмунд
* Йиржи Ганзелка

## Одказы
* 
* 
* 
* 
* Miroslav Zikmund. //Slovník české literatury po roce 1945
* Miroslav Zikmund. //Česko-Slovenská filmová databáze

## Референции

Катеґорія:Вандровници
Катеґорія:Чешскы писателе
Катеґорія:Вандрописателе